Madjaass
Koordinātas: 11°23′21″N 122°09′46″E﻿ / ﻿11.38917°N 122.16278°E﻿ / 11.38917; 122.16278 Madjaass (filipīniešu: Bulkang Madia-as, angļu: Mount Madja-as) ir snaudošs stratovulkāns Panajas salā Filipīnās. Atrodas salas rietumu daļā Centrālajā Panajas grēdā, administratīvi — Antikes provincē 14 km uz austrumiem no Kulasi. Kalna augstums ir 2117 m vjl — Panajas augstākā virsotne un 61. augstākais salu kalns pasaulē. Kalns slavens ar tā sauktajiem «kautrīgajiem mežiem» — mežaudzēm, kuru koku lapotnes savstarpēji nesaskaras un veido atraktīvus ornamentus un gaismu spēles. Kalna nosaukums tiek asociēts ar pirmskoloniālā laika Madžaasas valsti un tam ir nozīmīga vieta panajiešu mitoloģijā un kultūrā. Populārs alpīnisma un kalnu tūrisma galamērķis.